b'\n_START_ARTICLE_\nNet als toen\n_START_SECTION_\nSangen\n_START_PARAGRAPH_\n\xc2\xabNet als toen\xc2\xbb er en klassisk nederlandsk vise. Den nederlandske teksten handler om en kvinne som ber ektemannen om \xc3\xa5 v\xc3\xa6re som han var i gamle dager. Hun f\xc3\xb8ler at ekteparet har sunket ned i hverdagen, og hun vil gjenoppleve romantikken fra den gang kj\xc3\xa6rligheten deres var ung.\n_START_SECTION_\nEurovision Song Contest\n_START_PARAGRAPH_\nCorry Brokken deltok med to sanger i den nederlandske finalen i forkant av Eurovision Song Contest 1957. Der vant hun med \xc2\xabNet als toen\xc2\xbb, og det andre bidraget hennes \xc2\xabIwan\xc2\xbb kom p\xc3\xa5 andreplass. _NEWLINE_I Eurovision Song Contest i Frankfurt am Main 3. mars 1957 var \xc2\xabNet als toen\xc2\xbb det sjette bidraget ut p\xc3\xa5 scenen av ti. I avstemningen vant det nederlandske bidaget med 31 av 90 oppn\xc3\xa5elige poeng. Sangen fikk stemmer fra alle de andre deltakerlandene._NEWLINE_Sangen ble ingen stor slager i Europa, og den l\xc3\xa5 p\xc3\xa5 den nederlandske singellisten i bare fem uker. H\xc3\xb8yeste notering var en \xc3\xa5ttendeplass. P\xc3\xa5 den flamske singellisten l\xc3\xa5 \xc2\xabNet als toen\xc2\xbb i tolv uker med en trettendeplass som h\xc3\xb8yeste notering.'